Ego Willermus Dei gratia Lingonensis episcopus notum facio tam futuris quam presentibus quod nobilis vir Symon de Ruppeforti et Beatrix uxor eius dederunt Deo et ecclesie Quinciaci in perpetuaam helemosinam intuitu pietatis et pro remedio animarum suarum duos modios annone ad mensuram Castellionis, medietatem frumenti et medietatem avene, quos eidem Symoni fratres Quinciaci annuatim persolv[ebant pro me]dietate totius finagii de Marchauges et pro quibusdam aliis terris et pratis in pred[icto fi]nagio ad proprietatem predicti Symonis pertinentibus. Qui videlicet Symon et supradicta uxor ipsius et heredes ipsorum prefatam helemosinam tenentur contra omnes homines in omnibus predicte ecclesie garentire. Fratres vero Quinciaci dederunt sepedictis Symoni et uxori eius de [bo]nis suis ducentas et viginti libras Proveniensis monete. Ego vero supradictam helemosinam que de feodo Lingonensi ecclesie erat laudavi et approbavi et predictis fratribus Quinciaci quitavi. Supradictus vero Symon aliud feodum tantumdem valem vel […]mplius mihi et ecclesie Lingonensi assignav[…]. Quod ut ratum permaneat imperpetuum […] sigillo meo confirmavi. Actum anno gratie Mo CCo sextodecimo.